# Borostyán

### A Wikipédiából, a szabad lexikonból.

Borostyán (Hedera)
Virágzó borostyán (Hedera helix)
Rendszertan

Ország: | Növények (Plantae)
Csoport: | Szövetes növények (Tracheophyta)
Főtörzs: | Virágos növények (Spermatophyta)
Törzs: | Zárvatermők (Magnoliophyta)
Osztály: | Kétszikűek (Magnoliopsida)
Rend: | Ernyősvirágzatúak (Apiales)
Család: | Borostyánfélék (Araliaceae)
Nemzetség: | Hedera

Fajok

- Hedera algeriensis
- Hedera azorica
- Hedera canariensis
- Hedera caucasigena
- Hedera colchica (Kaukázusi borostyán)
- Hedera cypria
- Hedera helix
- Hedera hibernica
- Hedera maderensis
- Hedera maroccana
- Hedera nepalensis
- Hedera pastuchowii
- Hedera rhombea
- Hedera sinensis
- Hedera taurica

A Wikimedia Commons tartalmaz Borostyán témájú médiaállományokat.

A Wikifajok tartalmaz Borostyán témájú rendszertani információt.

  A keresztnévért lásd a Borostyán (keresztnév) szócikket.
  Az ásványért lásd a Borostyán (ásvány) szócikket.

A borostyán (Hedera) egy a borostyánfélék (Araliaceae) családjába tartozó növénynemzetség. A nemzetségbe tizenöt faj tartozik, fő elterjedési területük Dél-Európa, Észak-Afrika, Közép- és Kelet-Ázsia. Fás szárú, örökzöld kúszónövények, virágzatuk ernyős. Nem élősködők, a támasztékul szolgáló növényeken rövid kapaszkodógyökerekkel rögzítik magukat, ezek táplálék-, vagy folyadékfelvételre nem alkalmasak. Jellemző a heterofillia jelensége, vagyis a csak vegetatív kúszóhajtások levelei más alakúak mint a napos, magasabbra felkapaszkodott, virágzatokat viselő hajtásokon lévők.

Közép-Európában egyetlen fajuk honos a borostyán (Hedera helix), egy Európa nagy részén és Délnyugat-Ázsiában honos örökzöld kúszónövény. Kedvező környezetben, fákon, kőszirteken, falakon 20-30 méteresre is megnő, de függőleges felület híján a talajt is beterítheti.

Borostyán tenyéralakú levelekkel

Levelei 4–8 cm hosszúak, 3–10 cm-es nyéllel. Két típusuk van: a fiatal, tenyéralakú levelek a kúszó szárakon, és a kifejlett, szívalakú levelek a közvetlen napfénynek kitett, virágzó, termékeny szárakon.

Késő nyártól késő őszig virágzik. Virágai kicsik, a virágzat 3–5 cm átmérőjű ernyő. Színük zöldessárga, és nektárban igen gazdagok, ami fontos tápanyagforrást jelent a méhek és más rovarok számára az évnek ebben a szakában.

Gyümölcsei apró fekete bogyók, amik a tél vége felé érnek meg, és bár az ember számára mérgezőek, sok madárnak fontos táplálékául szolgálnak.

Kedvelt dísznövény, számos erre a célra termesztett változata van, például sárga vagy sárga- és fehértarka levelű, lila szárú, és lassan növekedő fajta is.

## [szerkesztés] Virágdiagram

Borostyán (Hedera helix) virágdiagramja.
A lap eredeti címe "http://hu.wikipedia.org../../../b/o/r/Borosty%C3%A1n.html"

Kategóriák: Növényfajok | Növénynemzetségek

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Български
- Català
- Česky
- Dansk
- Deutsch
- Español
- Français
- Hornjoserbsce
- Italiano
- Nnapulitano
- Nederlands
- ‪Norsk (bokmål)‬
- Nouormand
- Polski
- Português
- Slovenščina
- Svenska
- 中文